เอกสารหมายเลข ...............

**เรื่อง การดำเนินการป้องกันและลดอุบัติเหตุทางถนนช่วงเทศกาลปีใหม่ พ.ศ.2๕๖2 จังหวัดอ่างทอง**

**ความเป็นมา**

ด้วยคณะกรรมการศูนย์อำนวยการความปลอดภัยทางถนน ได้มีมติในคราวประชุมครั้งที่ 2/2561 เมื่อวันที่ 5 ตุลาคม 2561 เห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ.2562 เพื่อใช้เป็นกรอบแนวทางในการจัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. ๒๕๖2 ของจังหวัด อำเภอ โดยมีสาระสำคัญ ดังนี้

1. หัวข้อในการรณรงค์ “ขับรถมีน้ำใจ รักษาวินัยจราจร”

2. ช่วงเวลาการดำเนินการ กำหนดเป็น 2 ช่วง ดังนี้

(1) ช่วงเตรียมความพร้อมและช่วงการรณรงค์ระหว่างวันที่ ๑ พฤศจิกายน – ๒6 ธันวาคม ๒๕๖1

(2) ช่วงปฏิบัติการเข้มข้น ระหว่างวันที่ ๒7 ธันวาคม ๒๕๖1 – 2 มกราคม ๒๕๖2

3. เป้าหมายการดำเนินการในภาพรวม

ให้ประชาชนเดินทางสัญจรอย่างปลอดภัยและมีความสุขในช่วงเทศกาลปีใหม่ พ.ศ. 2562

4. ตัวชี้วัดผลการดำเนินงาน

4.1 จำนวนครั้งการเกิดอุบัติเหตุ จำนวนผู้เสียชีวิต และจำนวนผู้บาดเจ็บ (Admit) ลดลงเมื่อเทียบกับสถิติในช่วงเทศกาลปีใหม่เฉลี่ย 3 ปีย้อนหลัง

4.2 จำนวนอำเภอที่มีความเสี่ยงในระดับสีส้มและสีแดง มีจำนวนลดลงเมื่อเทียบกับช่วงเทศกาลปีใหม่เฉลี่ย 3 ปี ย้อนหลัง

4.3 จำนวนครั้งการเกิดอุบัติเหตุ จำนวนผู้เสียชีวิต และจำนวนผู้บาดเจ็บ (Admit) ของอำเภอที่มีความเสี่ยงในระดับสีแดง สีส้ม และสีเหลือง มีสถิติลดลง โดยสามารถลดระดับความเสี่ยง เมื่อเทียบกับระดับความเสี่ยงช่วงเทศกาลปีใหม่เฉลี่ย 3 ปี ย้อนหลัง

5. มาตการป้องกันและลดอุบัติเหตุทางถนน

5.1 มาตรการการลดปัจจัยเสี่ยงด้านคน ประกอบด้วย

(1) ด้านการบังคับใช้กฎหมายอย่างเข้มงวด จริงจัง และต่อเนื่อง

(2) ด้านสังคมและชุมชน (3) ด้านการรณรงค์ประชาสัมพันธ์และสร้างจิตสำนึกความปลอดภัยทางถนน

(4) การดำเนินการด้านมาตรการองค์กรของหน่วยงานภาครัฐ

5.2 มาตรการการลดปัจจัยเสี่ยงด้านถนนและสภาพแวดล้อม

5.3 มาตรการการลดปัจจัยเสี่ยงด้านยานพาหนะ

5.4 มาตรการด้านการช่วยเหลือหลังเกิดอุบัติเหตุ

5.5 มาตรการความปลอดภัยทางน้ำ

5.6 มาตรการดูแลความปลอดภัยให้แก่นักท่องเที่ยว

5.7 มาตรการเสริม

**การดำเนินการ**

ศูนย์อำนวยการความปลอดภัยทางถนนจังหวัดอ่างทอง ได้ดำเนินการ ดังนี้

1. จัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 จังหวัดอ่างทอง

2. จัดทำคำสั่งจัดตั้งศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. ๒๕๖2 จังหวัดอ่างทอง

3. จัดทำคำสั่งแต่งตั้งคณะทำงานวิเคราะห์สาเหตุการเกิดอุบัติเหตุทางถนนจังหวัดอ่างทอง

/4. จัดทำ...

-2-

4. จัดทำคำสั่งแต่งตั้งเจ้าหน้าที่ปฏิบัติงานประจำศูนย์ปฏิบัติการป้องกันและลดอุบัติเหตุทางถนนช่วงเทศกาล ปีใหม่ พ.ศ. 2562 จังหวัดอ่างทอง

5. แจ้งแนวทางการดำเนินงานให้หน่วยงานที่เกี่ยวข้องดำเนินการ

6. ประชุมคณะกรรมการศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 จังหวัดอ่างทอง เมื่อวันที่ 6 ธันวาคม 2561 เวลา 13.30 น. ณ ห้องประชุมวิเศษชัยชาญ ศาลากลางจังหวัดอ่างทอง โดยมี ผู้ว่าราชการจังหวัดอ่างทอง (นายเรวัต ประสงค์) เป็นประธานการประชุมฯ

7. กำหนดเปิดศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ.2562 จังหวัดอ่างทอง ในวันพุธที่ 26 ธันวาคม 2561 ณ ศูนย์บริการประชาชนจังหวัดอ่างทอง (คมนาคม) บริเวณหน้าสำนักงานเทศบาลตำบลไชโย ทางหลวงหมายเลข 32 (สายเอเชีย) กม.59+900 ตำบลจรเข้ร้อง อำเภอไชโย จังหวัดอ่างทอง

8.กำหนดประชุมคณะกรรมการศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 จังหวัดอ่างทอง เพื่อติดตามผลการปฏิบัติงาน และแก้ไขปัญหาอุปสรรคในการปฏิบัติงาน ระหว่างวันที่ 27 ธันวาคม 2561 – 3 มกราคม 2562 เวลา 09.30 น. ณ ห้องประชุมโพธิ์ทอง ศาลากลางจังหวัดอ่างทอง โดยเรียนเชิญ

- วันที่ 27 ธันวาคม 2561 ผู้ว่าราชการจังหวัดอ่างทอง

- วันที่ 28 ธันวาคม 2561 รองผู้ว่าราชการจังหวัดอ่างทอง (นายรัฐฐะ สิริธรังศรี)

- วันที่ 29 ธันวาคม 2561 รองผู้ว่าราชการจังหวัดอ่างทอง (นายประมวล มุ่งมาตร)

- วันที่ 30 ธันวาคม 2561 ผู้บังคับการตำรวจภูธรจังหวัดอ่างทอง

- วันที่ 31 ธันวาคม 2561 รองผู้ว่าราชการจังหวัดอ่างทอง (นายรัฐฐะ  สิริธรังศรี)

- วันที่ 1 มกราคม 2562 ปลัดจังหวัดอ่างทอง

- วันที่ 2 มกราคม 2562 รองผู้อำนวยการรักษาความมั่นคงภายในจังหวัดอ่างทอง (ท.)

- วันที่ 3 มกราคม 2562 ผู้ว่าราชการจังหวัดอ่างทอง

9. ประเด็นข้อสั่งการรองนายกรัฐมนตรีและรัฐมนตรีว่าการกระทรวงกลาโหม (พล.อ.ประวิตร วงษ์สุวรรณ) ในคราวประชุมเตรียมความพร้อมในการรักษาความปลอดภัยอำนวยความสะดวกและลดอุบัติเหตุทางถนนช่วงวันคริสต์มาสและวันขึ้นปีใหม่ ๒๕๖๒ เมื่อวันพุธที่ 19 ธันวาคม 2561 เวลา 09.00 น.

9.๑ ให้สำนักข่าวกรองแห่งชาติ เป็นหน่วยงานหลักในการบูรณาการและเพิ่มความเข้มข้น ในงานด้านการข่าวเกี่ยวกับการจัดกิจกรรมเฉลิมฉลองในช่วงเทศกาลวันคริสต์มาสและวันขึ้นปีใหม่อย่างต่อเนื่อง

9.๒ ให้ทุกหน่วยงานเพิ่มความเข้มงวดในมาตรการความปลอดภัย และให้มีความตื่นตัว ในการเฝ้าระวังเรื่องการก่อวินาศกรรม เฝ้าระวังป้องกันเหตุจุดเสี่ยงต่างๆ เช่น สนามบิน สถานีรถไฟ รถไฟฟ้า สถานีขนส่งผู้โดยสาร ท่าเรือ ย่านชุมชน และศูนย์การค้าที่มีประชาชนจำนวนมาก เพิ่มเติมจากจุดเสี่ยงอื่น ๆ

9.๓ พื้นที่จัดงานที่มีประชาชนจำนวนมาก ให้จัดตั้งศูนย์อำนวยการบูรณาการกำลังเจ้าหน้าที่ร่วมกัน ทุกฝ่ายจัดทำแผนเผชิญเหตุ และซักซ้อมการปฏิบัติโดยเฉพาะจุดที่มีการจัดงาน COUNTDOWN และสวดมนต์ข้ามปี, สนามบิน, สถานีขนส่งรถไฟ รถยนต์ทุกประเภท ให้ตรวจสอบกล้องวงจรปิด และไฟฟ้าส่องสว่าง ให้อยู่ในสภาพที่สามารถใช้การได้อย่างมีประสิทธิภาพ

9.4 ให้กองบังคับการตำรวจทางหลวง เป็นผู้รับผิดชอบหลักในการกำหนดแผนการปฏิบัติบนถนนทุกเส้นทาง โดยบูรณาการกับทุกหน่วยงานที่เกี่ยวข้อง เพื่ออำนวยความสะดวก ลดอุบัติเหตุ และการสูญเสียในช่วงเทศกาล วันคริสต์มาสและวันขึ้นปีใหม่ ประสานหน่วยทหาร ส่วนราชการ และภาคเอกชนที่มีพื้นที่ริมถนนสายหลัก เพื่อให้ เป็นที่พักผ่อนหรือพักรถของประชาชน

9.5 ให้สำนักงานตำรวจแห่งชาติ เพิ่มมาตรการดูแลในการรักษาความปลอดภัยในชีวิตและทรัพย์สิน ของประชาชน ด้วยการบังคับใช้กฎหมายอย่างเข้มงวด ตลอดจนการดูแลอาคารบ้านพักของประชาชน เพื่อป้องกันเหตุลักขโมย ประสานหน่วยงานภาครัฐและภาคเอกชนในการบูรณาการกล้อง CCTV ที่มีอยู่ให้มีประสิทธิภาพ

/มีความ...

-3-

มีความเชื่อมโยงกันทุกจุด เพื่อประโยชน์ในการสืบสวนสอบสวนติดตามจับกุมผู้กระทำความผิด และให้ขอตรวจ วัดแอลกอฮอล์ผู้ขับขี่กรณีเกิดอุบัติเหตุแล้วมีผู้ได้รับบาดเจ็บหรือเสียชีวิตทุกราย พร้อมทั้ง พิจารณาดำเนินคดี ตามกฎหมายด้วย

9.6 ให้ทหาร และตำรวจเพิ่มความเข้มในการตรวจอาวุธสงคราม และวัตถุระเบิดบริเวณ จุดจัดงาน COUNTDOWN ๕ จุดสำคัญ ในพื้นที่ กทม. เพื่อป้องกันเหตุและจะต้องไม่ให้เกิดเหตุโดยเด็ดขาด

9.7 ให้กระทรวงคมนาคม สำรวจ ตรวจสอบ ปรับปรุง และซ่อมแซมถนน จุดตัดทางรถไฟ การขนส่งทางน้ำ และทางอากาศ ให้มีความปลอดภัยในการสัญจรของประชาชนและนักท่องเที่ยว และขอความร่วมมือ กลุ่มผู้ประกอบการขนส่งด้วยรถบรรทุก ให้หยุดประกอบกิจการหรือหลีกเลี่ยงการใช้รถบรรทุก เพื่อบรรเทาปัญหา ในด้านการจราจรและป้องกันอุบัติเหตุร้ายแรงในช่วงเทศกาลวันคริสต์มาสและวันขึ้นปีใหม่

9.8 ให้กระทรวงสาธารณสุข และหน่วยงานที่เกี่ยวข้อง จัดเตรียมความพร้อมด้านการตอบสนองหลังการเกิดอุบัติเหตุ เพื่อช่วยเหลือผู้ประสบเหตุได้อย่างทันท่วงทีในช่วงเทศกาลวันคริสต์มาสและวันขึ้นปีใหม่

9.9 ให้กรมประชาสัมพันธ์ และทุกหน่วยงานที่มีสื่อของตนเอง ประชาสัมพันธ์ให้ประชาชนได้ทราบ ข้อควรระวังในการใช้รถใช้ถนนอย่างปลอดภัยในช่วงเทศกาลวันคริสต์มาสและวันขึ้นปีใหม่อย่างทั่วถึง เพื่อลดอุบัติเหตุ การสูญเสียในชีวิตและทรัพย์สิน และเข้ามามีส่วนร่วมในการป้องกันเหตุในทุกช่องทาง หากจำเป็นต้องปิดบ้านเดินทางไปต่างจังหวัดหรือท่องเที่ยวหลายวัน ให้แจ้งเข้า “โครงการประชารัฐร่วมใจ ดูแลความปลอดภัยบ้านประชาชน ช่วงเทศกาลสำคัญ หรือโครงการฝากบ้านไว้กับตำรวจ” เพื่อตำรวจจะได้อำนวยความสะดวก ดูแล และเฝ้าระวังแทนได้

9.10 ให้หน่วยทหารที่มีกองกำลังตามแนวชายแดน ตำรวจตระเวนชายแดน ตำรวจน้ำ และหน่วยงาน ที่เกี่ยวข้อง เพิ่มความเข้มในการสกัดกั้น ป้องกันปราบปราม จับกุมผู้ลักลอบขนยาเสพติด อาวุธสงคราม และสิ่งผิดกฎหมายอื่น ๆ เข้ามาในประเทศไทย โดยฉวยโอกาสในช่วงเทศกาลที่ประชาชนเดินทางกลับภูมิลำเนาและท่องเที่ยว ตามสถานที่ต่าง ๆ

9.11 ขอให้ทุกหน่วยงานนำข้อสั่งการและรายละเอียดจากการประชุมที่เกี่ยวข้องไปประชุมชี้แจงและ สั่งการหน่วยงานในสังกัดให้รับทราบและถือปฏิบัติต่อไป

10. สถิติอุบัติเหตุทางถนนเทศกาลปีใหม่ พ.ศ. ๒๕๕9 – ๒๕๖1

|  |  |  |  |
| --- | --- | --- | --- |
| **เทศกาล** | **จำนวนครั้งที่เกิดอุบัติเหตุ** | **ผู้บาดเจ็บ** | **ผู้เสียชีวิต** |
| ปีใหม่ ๒๕๕9 | ๒๑ | ๒๕ | ๑ |
| ปีใหม่ ๒๕60 | ๒๙ | ๓๐ | ๓ |
| ปีใหม่ ๒๕๖1 | 24 | 26 | 3 |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*